
SØGER  LÆRDOM  VED  LÆSNING  OG  VED  TRO 


NUMMKR    23 


1.  DECEMBER  1928 


77.   AARGANG 


THE,  KAFFE  OG  CHOKOLADE. 

(Præs.  John  A.  Widtsoe  i  »The  Gospel  and  Health«.) 

Naar  det  angaar  vor  Sundhed  og  Helbred,  synes  det  at  tage 
en  lang  Tid  for  os  at  lære  den  simple  Sandhed,  at  det  er  »de 
smaa  Ræve,  der  spolerer  Vinen«.  Mange  tilsyneladende  harm- 
løse Smaating  foraarsager  os  uendelig  mere  Skade,  end  det  er 
i  Almindelighed  anerkendt.  Kampen  mellem  Liv  og  Død  er 
saaledes,  at  ret  ofte  beror  Udkommet  kun  paa  en  ganske  ringe 
Omstændighed.  Forfatteren  kender  et  Tilfælde  af  en  ung 
Mand,  hvis  Død,  der  var  foraarsaget  ved  Tyfus-Feber,  var 
direkte  grundet  paa  et  svagt  Hjerte,  han  havde  faaet  gennem 
Brugen  af  Cigai  etter.  Da  Krisen  kom,  var  dette  vigtige  Organ 
ikke  stærkt  nok  til  at  bringe  Patienten  over  Krisen,  og  som 
Følge  deraf  indtraadte  Døden  øjeblikkelig.  I  dette  Tilfælde 
var  Tobaksvanen  fuldt  ud  ligesaja  ansvarlig  for  det  skete,  som 
hvis  den  unge  Mand  var  blevet  dødelig  forgiftet  den  Gang. 
han  først  nød  det. 

Utallige  Tilfælde  kunde  fortælles,  i  hvilke  Brugen  af  The, 
Kaffe  og  Tobak  var  anset  for  absolut  uskadelige  paa  Grund 

af,  at  der  ingen  øjeblikkelig  Skade  skete.  Den  samme  Slags 
Argumenter  vil  tvinge  os  til  at  antage,  at  Støv,  der  kommer 
ind  til  et  meget  delikat  Urværk,  ikke  vil  skade  Uret,  indtil 
dette  taber  og  paa  anden  Maade  udviser  Tegn  paa  Svækkelse. 
Det  er  en  Kendsgerning,  at  større  Forstyrrelser  sjældent  ind- 
træffer, indtil  der  allerede  er  anrettet  Skade,  og  endda  maaske 
ikke  indtil  Mulighed  for  Forbedring  er  udelukket. 

I  Kampen  mellem  Helbred  og  Sygdom,  Liv  og  Død  er  de 
stridende  Parter  temmelig  jævnbyrdige.  Med  andre  Ord  er 
Grænsen  mellem  Sejr  og  Nederlag  meget  snæver.  Livskraften, 
som  et  almindeligt  Menneske  besidder,  er  omtrent  tilstrække- 
lig til  med  Held  at  modstaa  ordinære  Angreb  af  Sygdomme; 
og  som  Folge  deraf  kan  enhver  Forringelse  af  Legemets  Re- 
server —  lige  meget  hvor  lidet  —  maaske  forandre  Kampens 
Udfald  og  resultere  i  Død. 

Vi  maa  dog  ikke  have  den  Opfattelse,  at  Brugen  af  The, 
Kaffe  og  Chokolade  kun  foraarsager  lettere  Svækkelser.  Tvært- 
imod kan  disse  Ting  ret  ofte  gøre  et  alvorligt  Indgreb  paa  vort 
Helbred,  uden  at  den  virkelige  Aarsag  til  vort  Ildebefindende 
kan  konstateres  med  det  samme.  Som  Eksempel  kan  nævnes, 
at  Forstoppelse  altid  følger  Brugen  af  The  og  Kaffe,  og  denne 
Træghed  med  Maveorganerne  giver  Aarsag  til  en  Mængde 
andre  Sygdomme.  Virkningen  af  The  og  Kaffe  paa  Nerve- 
systemet og  Nyrerne  er  lige  saa  ødelæggende. 

Naar  vi  bliver  i  Stand  til  at  konstatere  den  virkelige  Aar- 
sag til  alle  Dødsfald,  vil  vi  finde,  at  meget  faa  Mennesker  dør 
af  en  almindelig  Oplosning,  der  er  foraarsaget  ved  en  Syg- 
doms Angreb;  men  at  de  dør  som  Følge  af  en  Slapning  i  ef 
vigtigt  Organ,  der  er  blevet  svækket  paa  Grund  af  forud- 
gaaende  Misbrug  og  Forsømmelse.  I  disse  Tilfælde  spiller 
Brugen  af  The  og  Kaffe  en  meget  vigtig  Rolle. 

Kemisk  Analysering  har  aabenbaret  Tilstedeværelsen  i 
baade  The  og  Kaffe  af  en  Mængde  Stoffer,  der  virker  ned- 
brydende paa  det  menneskelige  Legeme.  Blandt  disse  er 
Kaffein  og  Garvesyre  meget  skadelige.  Kaffein  er  en  Gift,  der 
er  fuldt  ud  saa  skadelige  som  Nikotin.  Garvesyre  danner  Ege- 

barken,  der  hærder  Huderne  til  Læder  under  Garvning.  Kaf- 
fein  forefindes  i  Theen  i  en  Udstrækning  af  2*/2 — 3  pCt.  og  i 
Kaffe  omkring  l1/2  pCt.  Omkring  12  pCt.  Garvesyre  findes  i 
The  og  en  Del  mindre  i  Kaffe.  Naar  en  Drik  tilberedes,  op- 
løses næsten  al  Kaffein,  medens  omtrent  det  halve  af  Garve- 
syren forbliver  i  Thebladene  eller  Kaffegrumset.  En  alminde- 
lig tillavet  Kop  The  eller  Kaffe  indeholder  omtrent  tre  Gran 
af  Kaffein,  og  saa  indeholder  Theen  tilmed  omkring  ni  Gran 
Garvesyre.  En  eneste  Dosis  paa  en  20 — 30  Gran  Kaffein  siges 
at  være  dødelig  for  et  sundt,  voksent  Menneske.  Efter  dette 
indeholder  et  Pund  The  nok  Kaffein  til  at  dræbe  fra  syv  til 
tolv  Personer.  Ti  Kopper  The  eller  Kaffe,  drukket  paa  en 
Gang,  vilde  vise  sig  at  være  yderst  farlig  —  om  ikke  dræbende. 

I  mindre  Kvantiteter  stimulerer  Kaffein  det  centrale  Nerve- 
System  stærkt  og  i  Særdeleshed  den  Del,  der  bevirker  Hjer- 
nens Aktivitet.  Vedkommende  bliver  livlige,  Tanker  kommer 
hurtigt,  og  Ordene  flyder  frit.  Dybsindighed  forhøjes  sjældent, 
men  forringes  snarest. 

Store,  men  ikke  dødelige  Gift-Dosis  foraarsager  en  stærk 
Hovedpine  og  Forvirring,  og  paa  mere  modtagelige  Mennesker 
kan  en  mild  Delirium  observeres.  Pulsen  slaar  hurtigere,  og 
ret  ofte  er  der  Hjertebanken.  Sitring  i  Musklerne  og  Rystelse 
i  hele  Kroppen  er  almindelig.  Saa  slemme  Folger  spores  dog 
ikke  ved  Brug  af  The  og  Kaffe  i  ordinære  Kvantiteter;  men 
den  vedblivende  Brug  af  The  og  Kaffe  efterfølges  for  det 
meste  af  Nervøsitet.  Dette  er  hovedsagelig  paa  Grund  af  den 
stødende  Virkning  af  Giften  paa  Nervesystemet.  Hvis  der  er 
nogen  Tvivl  om  Tilstedeværelsen  af  denne  Tilstand  imellem 
de  vanemæssige  The-  og  Kaffeforbrugere,  kan  man  hurtigt  faa 
det  Spørgsmaal  besvaret  ved  at  lade  Vedkommende  forsøge 
at  holde  sin  Haand  udrakt  i  en  ubevægelig  og  støt  Stilling. 
En  fremherskende  Nervøsitet  imellem  The-  og  Kaffeforbrugere 
er  saa  at  sige  almindelig. 

Foruden  dets  Virkning  paa  Nervesystemet  angriber  Kaffein 
Nyrerne  meget  voldsomt.  Disse  vigtige  Organer  fungerer 
hovedsagelig  for  Udeladelsen  af  Spildprodukterne  —  Urin  og 

den  dermed  forbundne  Blanding.  Urinsyre  er  en  af  de  vig- 
tigste Bestanddele  i  Urin.  Naar  Nyrerne  ikke  er  i  Stand  til  at 
udtage  al  Urinsyren,  folger  der  en  lang  Række  af  alvorlige  og 
maaske  dødelige  Sygdomme.  Det  Produkt,  Kaffein  frembrin- 
ger, er  nær  beslægtet  med  Urinsyre.  Den  Kaffein,  der  er  til- 
stede i  fire  Kopper  The  eller  Kaffe,  udgør  det  samme  Kvan- 
tum af  Urinsyre,  som  et  normalt  Menneske  affører  i  24  Timer. 
Med  andre  Ord,  fire  Kopper  af  disse  Drikke  fordobler  det 
normale  daglige  Arbejde  af  Nyrerne.  Det  er  derfor  intet  Un- 
der, at  The-  og  Kaffeforbrugere  for  det  meste  er  angrebne  af 
Nyrelidelser.  Kaffein  foraarsager  ogsaa  Overflødighed  af  Urin. 

Theen,  der  købes,  indeholder  15  pCt.  Garvesyre.  Omtrent 
Halvdelen  af  dette  findes  i  en  ordinær  Drik  The.  Denne  Syre 
er  meget  sammensnærpende  og  foraarsager,  at  de  indre  Or- 
ganer skrumper  og  tørres  ind,  og  det  frembringer  ligeledes 
Forstoppelse. 

Folk  har  aldrig  betragtet  Chokolade  eller  Kakao  som  ned- 
brydende paa  Helbredet,  og  dog  indeholder  begge  Alkaloid 
Theobromine,  en  Gift,  der  er  meget  nær  beslægtet  med  Kaf- 
fein i  The  og  Kaffe.  Theobromine  foraarsager  dog  ikke  Ner- 
vøsitet eller  Forstoppelse.  Paa  den  anden  Side  virker  den 
meget  mere  voldsomt  paa  Nyrerne,  end  Kaffein  gør.  Under 
denne  Gifts  Indflydelse  er  disse  Organer  vedvarende  irriteret 
og  overarbejdet. 

Intet  Menneske  kan  nogensinde  haabe  at  have  sin  fulde 
Energi,  hvis  de  tillader  sig  selv  at  nyde  Drikke,  der  angriber 
de  mest  livsgivende  Organer  i  Legemet. 


HVORNAAR  OPHØRTE  AABENBARING. 

(Dr.  James  E.  Talmage,  af  de  Tolvs  Raad,  i  »Millenial  Star«.) 

Alle,  der  anerkender  Bibelen  for,  hvad  den  udgives  at  være, 
indrømmer  ved  denne  Anerkendelse  som  en  staaende  Kends- 
gerning Virkeligheden  af  direkte  Forbindelse  mellem  Gud  og 
Mennesker. 

Gennem  hele  den  patriarkalske  Periode  fra  Adam  til  Moses, 
der  indbefatter  flere  Husholdninger  med  følgende  Frafald  fra 
den  endnu  ikke  legemliggjorte,  men  udvalgte  og  for-ordi- 
nerede Herre  og  Frelser,  Jesus  Kristus  Evangelium,  er  Guds 
Røst  hørt  af  jordiske  Øren,  formanende  Mennesket  til  Om- 
vendelse, og  forkyndte  til  dem  Daab  i  Vandet  og  Bekræftelse 
af  den  Helligaand  ved  Haandspaalæggelse  som  de  uund- 
gaaelige  og  uforandrede  Vilkaar  for  Frelse.  Se  Den  Kostelige 
Perle  og  Mormons  Bog,  Alma  22:  12 — 14. 

Fra  Moses  til  Johannes  den  Døber  var  den  isrealitiske  Re- 
geringsform —  baade  under  Dommeres  og  Kongers  Admini- 
stration —  nødvendigvis  præstelig;  thi  der  var  Profeter  igen- 
nem denne  Række  af  Aarhundreder,  der  talte  med  Myndig- 
hed baade  til  Folket  og  deres  Ledere,  sigende:  »Saa  siger 
Herren«. 

Saa  kom  Døberen  som  en  Røst  i  Ørkenen,  der  forkyndte 
højt  det  gamle  og  dog  stadige  n}^e  Budskab:  »Omvender  eder«, 
samt  administrerede  Daab  ved  Neddyppelse  til  Syndernes 
Forladelse.  Johannes'  Fuldmagt  til  at  prædike  og  døbe  var 
ikke  udstedt  af  Jødernes  Raad  ejheller  fra  nogen  af  de  store 
theologiske  Skoler.  Han  forkyndte  sig  selv  at  være  bemyn- 
diget af  Gud. 

Og  en,  der  var  mægtigere,  fulgte  efter,  der  erklærede,  at 
han  var  udsendt,  og  at  de  Lærdomme,  han  lærte,  var  ikke 
hans  egne,  men  Faderens.  Saaledes  vidnede  Herren,  at  han 
var  en  Aabenbarer,  der  modtog  fra  Gud  og  gav  frit  til  Men- 
nesket. 

At  Kirken  var  styret  ved  direkte  Aabenbaring  gennem  den 
apostoliske  Administrations  Periode  er  tilfulde  bleven  bevist 
gennem  de  gamle  Skrifter  fra  det  første  Kapitel  i  Apostlenes 
Gerninger  til  det  sidste  i  Johannes  Aabenbaring.  Derfor  er  det 
sikkert,  at  Aabenbaringer  som  en  af  Kirkens  Gaver  ikke  op- 
hørte med  Kristi  Himmelfart.  Apostlen  Johannes  siger  ud- 
trykkeligt, at  den  sidste  Bog  i  det  Nye  Testamentes  nu- 
værende Form  ikke  er  en  af  ham  forfattet  Udgave,  men  »Jesu 
Kristi  Aabenbaring,  som  Gud  gav  ham  for  at  vise  sine  Tje- 

nere,  hvad  der  skal  ske  snart,  og  han  sendte  Bud  ved  sin  En- 
gel og  fremstillede  det  i  Billeder  for  sin  Tjener  Johannes« 
(Aab.  1:  1). 

Kirken  i  fordums  Dage  var  umegtelig  velsignet  med  spe- 
cielle Aabenbaringer  fra  Gud  gennem  hans  Tjenere,  der  var 
ordinerede  med  det  hellige  Præstedømmes  Magt  og  Myndig- 
hed. Med  disse  Kendsgerninger  for  os  staar  vi  foran  det  bræn- 
dende Spørgsmaal:  Hvornaar  ophørte  Gud  at  tale  saaledes  til 
sin  Kirke? 

At  han  ophørte  at  tale,  er  bleven  aabenlyst  forkyndt  i  A  ar- 
hundreder.  Ifølge  Menneskets  Opfattelse  er  den  kirkelige 
Skrift  fuldstændiggjort  ved  de  gamle  Apostles  Vidnesbyrd  og 
Testamente  —  og  dette  til  Trods  for  Herrens  højtidelige  Er- 
klæring, at  paa  Aabenbarelsens  Klippe  skulde  hans  Kirke 
bygges.  Se  Matt.  16:  17—19. 

Den  betydingsfulde  Sandhed  er,  at  Aabenbaring  til  Kirken 
ophørte  ikke,  saa  længe  der  i  det  Hele  var  en  Jesu  Kristi 
Kirke  paa  Jorden. 

Efter  den  apostolske  Administration  fulgte  der  et  omfat- 
tende og  om-sig-gribende  Frafald,  der  kulminerede  i  selve 
Kirkens  Frafald  eller  Frafald  af  det,  der  endnu  bar  Titlen  af 
Kirken,  skønt  berøvet  den  aandelige  Magt  og  Velsignelse. 
Dette  vil  en  fornuftig  Udlæggelse  af  baade  Kirke-  og  Verdens- 
historien bevise.  Ydermere  var  denne  Tilstand,  ved  hvilken 
Verden  blev  omgivet  af  et  aandeligt  Mørke,  medens  Institutio- 
nen, der  kaldte  sig  selv  Kirken,  forblindede  Menneskets  Sind 
med  dens  pragtfulde  Udfoldelse  af  Rigdom  og  verdslig  Magt, 
bleven  forudsagt  til  de  mindste  Enkeltheder,  medens  der 
endnu  var  Profeter  bemyndiget  til  at  tale  i  Herrens  Navn. 

Medens  det  maaske  ikke  er  muligt  at  nævne  Dagen  eller 
Aaret,  da  Kirken  i  fordums  Dage  ophørte  at  eksistere  som  et 
Samfund,  der  var  anerkendt  af  Jesus  Kristus  som  hans  Kirke, 
—  thi  Frafaldet  var  hurtigt  i  dets  Fremgang  —  er  det  bevis- 
ligt, at  ved  Slutningen  af  det  tredie  Aarhundrede  havde  Kir- 
ken mistet  alle  de  Kendetegn,  Herren  specifiserede  og  Apost- 
lene fremhævede.  Den  var  bleven  til  en  menneskelig  Insti- 

tution,  der  i  Funktion  karakteriserede  menneskelige  Vild- 
farelser og  Fantasi.  I  Aarhundreder  derefter  udviste  Præste- 
standen et  Gudfrygtigheds  Skin,  medens  de  ynkeligt  manglede 
dens  Kraft. 

Som  en  Opfyldelse  af  de  gamle  Profetier  var  da  det  hellige 
Præstedomme  gengivet  paany  —  ikke  som  en  Opvækkelse  af 
den  tidligere  Kristendoms  Rettigheder  —  men  som  en  virkelig 
Genoprettelse,  hvilken  Dag  er  optegnet  i  den  moderne  Hi- 
storie. 

I  1830  var  Jesu  Kristi  Kirke  af  Sidste  Dages  Hellige  organi- 
seret og  har  siden  uophørlig  forkyndt,  at  Guds  egen  Røst  har 
været  hørt  af  Profeter  i  den  nuværende  Tidsalder,  og  at  sidste 
Dages  Aahenbaringer  fra  Himlene  er  en  alvorlig  Sikkerhed, 
med  hvilken  Mennesket  maa  regne  for  deres  Frelse  eller  For- 
tabelse. 


DEN  DANSKE  MISSION. 

TIL  »STJERNEN«S  ABONNENTER. 
Ved  at  gennemgaa  Regnskaberne  finder  vi,  at  et  større 
Antal  af  vore  Abonnenter  staar  til  Restance  med  Hensyn  til 
Betalingen  af  »Stjernen«.  Vi  vil  paaskønne  meget,  om  disse 
Restancer  kunde  betales  inden  Aarets  Udgang,  da  det,  naar 
det  hele  lægges  sammen,  er  et  ret  betydeligt  Beløb,  vi  har 
udestaaende  paa  denne  Konto.  Vore  Abonnenter  burde 
erindre,  at  det  er  en  ret  betydelig  Udgift,  Missionen  har  ved 
Udgivelsen  af  »Stjernen«,  og  den  eneste  Indtægt,  vi  har  paa 
Bladet,  er  den  25-Øre,  det  koster  pr.  Eksemplar.  Ved  at  være 
punktlig  med  Betalingen  af  »Stjernen«,  naar  den  modtages, 
ydes  der  ogsaa  Bladet  en  moralsk  Støtte,  som  er  ligesaa  nød- 
vendig som  den  finansielle. 

AARHUS  SANGKOR. 
Fredag  den  16.  November  havde  Aarhus  Sangkor  en  større 
Festlighed  for  alle  Korets  Medlemmer.  Det  var  en  helt  igen- 
nem vellykket  Aften.  Der  begyndtes  Kl.  8  med  et  meget  mor- 

somt  og  underholdende  Program,  der  afsluttedes  med  nogle 
faa  Bemærkninger  af  Sanglederen,  Br.  Emil  Andersen.  Der- 
efter var  der  fælles  Chokoladebord,  ved  hvilket  der  blev  for- 
talt en  morsom  Historie,  og  ligeledes  blev  en  Avis  oplæst,  der 
gjorde  stor  Lykke,  da  den  havde  Bud  efter  alle  Korets  Med- 
lemmer. Resten  af  Tiden  benyttedes  til  fornøjelige  Selskabs- 
lege, indtil  der  til  Slut  serveredes  Dessert.  Bordene  var  smukt 
dekoreret  med  Blomster  samt  Erindringskort  til  de  tilstede- 
værende, for  hvilket  vi  takker  Søstrene  Lilly  Jensen  samt 
Eli  og  Grethe  Nielsen.  Det  blev  besluttet  at  sende  Missions- 
præsident  og  Søster  Petersen  en  Takke-Adresse,  da  de  ved  at 
yde  et  finansielt  Bidrag  havde  gjort  denne  Festlighed  mulig 
for  Aarhus  Sangkor.  Man  skiltes  med  Følelsen  af  en  behage- 
lig og  fornøjelig  Aften.  Emil  Andersen. 


BRITISK  MISSIONSPRÆSIDENT. 

Ifølge  Meddelelse  fra  det  første  Præsidentskab  er  en  Mis- 
sionspræsident  bleven  beskikket  over  den  Britiske  Mission, 
der  bestaar  af  England,  Wales,  Skotland  og  Irland.  I  mange 
Aar  har  Præsidenten  over  den  Europæiske  Mission  ogsaa 
præsideret  over  den  Britiske  Mission;  men  paa  Grund  af  det 
stadig  voksende  Arbejde  er  det  bleven  vanskeligere  at  dele 
Arbejdet  og  yde  fuld  Retfærdighed  til  de  to  Virksomheder. 
Derfor  var  det  anset  for  nødvendigt  at  beskikke  en  Præsident 
over  den  Britiske  Mission,  der  kunde  bruge  hele  sin  Tid  til  at 
varetage  denne  Missions  Interesser.  Præsidenten  over  den 
Europæiske  Mission  vil  nu  være  mere  i  Stand  til  at  yde  Raad 
og  Hjælp  med  Hensyn  til  Arbejdet  i  de  ti  Missioner,  der  ud- 
gør den  Europæiske  Mission. 

Som  Præsident  over  den  Britiske  Mission  er  beskikket 
Ældste  A.  William  Lund,  der  er  en  Mand  af  megen  Erfaring 
indenfor  Kirkens  Omraade,  og  som  for  nærværende  er  assi- 
sterende Historieskriver  i  Kirken.  Præsident  Lund  er  en  Son 
af  vor  afdøde  Landsmand  og  Apostel  Anthon  H.  Lund. 

EFTERAARSKONFERENCEN  I 
TRONDHJEM 

den  21.  og  22.  Oktober  1928. 

Søndag  den  21.  Oktober  Kl.  101/2  Formiddag  blev  der  af- 
holdt Sondagsskole-Konference  under  Præsidium  af  Missions- 
præsident  Lorenzo  W.  Anderson  og  under  Ledelse  af  Forstan- 
der John  Øien.  Der  aabnedes  med  at  synge  »Da  du  styrket  fra 
dit  Leje«.  Bon  Bergsveien  Aspen.  Sang:  »O,  lad  os  prise  Her- 
rens Navn«.  Nadververset  blev  oplæst,  og  Nadveren  admini- 
streredes af  Ældsterne  Rudolph  C.  Bjornn  og  Magna  Agle. 
Korlæsning  ved  Gudrun  Vinji.  Et  godt  Program  bestaaende  af 
Sang,  Oplæsning  og  Deklamation  blev  udført  af  Børnene.  Til 
Afveksling  Sangen  »Samler  Solskin«.  Missionspræsident  Lo- 
renzo W.  Anderson  rettede  en  Del  Spørgsmaal  til  Børnene 
angaaende  Jesu  Liv,  der  blev  godt  besvaret,  og  udtalte  sam- 
tidig sin  Glæde  over  Programmet,  der  var  udført.  Skolen  slut- 
tedes med  Sangen  »Du  kan  lette  hvert  et  Fjed«.  Taksigelse 
Hildur  Rokke.  Tilstede  63. 

Trondhjems  Grenskonference  afholdtes  Søndag  Eftermid- 
dag Kl.  1  under  Ledelse  af  Grensforstander  Rudolph  Bjørnn. 
Der  aabnedes  med  Sangen  »Guds  Aand  som  en  Ild«.  Bøn  John 
Baklien.  Sang  »Du  Dødens  Overvinder«.  Nadveren  admini- 
streredes af  Ældsterne  Daniel  Johnsen  og  Hyrum  Straaberg. 
Grenens  Funktionærer  blev  derefter  foreslaaet  til  Opholdelse, 
hvilket  blev  vedtaget.  Missionærerne  sang  »Jesus,  min  Frel- 
ser kær«.  Rapporter  blev  aflagt  for  Søndagsskolen  ved  John 
Øien;  Kvindelig  Hjælpeforening  Anna  Rindal;  Ungdomsfor- 
eningen Bergsveien  Aspen.  En  Duet  af  Daniel  Johnsen  og 
Hildur  Andersen  blev  afsunget.  Str.  Olive  Anderson,  Præsi- 
dentinde  over  de  Kvindelige  Hjælpeforeninger  i  Norge,  gav 
mange  Raad  til  Gode  for  den  Kvindelige  Hjælpeforening.  For- 
stander Rudolph  G.  Bjørnn  aflagde  Rapport  over  Grenens 
Virksomhed  og  takkede  alle  for  deres  Nærværelse.  Til  Slut 
Sangen  »O,  sig  hvad  er  Sandhed«.  Taksigelse  Sverre  Kristian- 
sen. Tilstede  37. 

Distriktskonference  afholdtes  Søndag  Aften  Kl.  7  under  Le- 
delse af  Distriktspræsident  Daniel  Johnsen.  Der  aabnedes 
med  at  synge  »Priser  Profeten«.  Bøn  John  Øien.  Missionæ- 
rerne sang  »Lad  dit  Lys  skinne«.  Derefter  foreslog  Missions- 
præsident  Lorenzo  W.  Anderson  Kirkens  og  Missionens  Auto- 
riteter til  Opholdelse  i  vor  Tro  og  Bønner.  Vedtaget.  Stykket 
om  »Søndagen  og  Hjemmet«  fra  Kirkens  første  Præsidentskab 
blev  oplæst  og  anerkendt  som  Herrens  Villie  til  os.  Ligeledes 
blev  et  Forslag  om,  at  Brødrene,  der  holder  Præstedømmet, 
maa  opfylde  deres  Pligter  eller  træde  til  Side,  vedtaget.  En 
Kvartet  sang  »Der  gaar  et  stille  Lys«.  Præs.  Daniel  Johnsen 
aflagde  en  Rapport  over  Trondhjem  Distrikt.  Ældste  Hyrum 
E.  Straaberg  talte  om,  hvad  Søndagen  burde  bruges  til. 
Lagertha  Kristiansen  sang  en  Solo.  Ældsterne  Rudolph  G. 
Bjørnn  og  Magna  Agle  udtrykte  deres  Følelser.  En  Kvartet 
sang  »Natten  er  saa  stille«.  Str.  Marie  T.  Anderson  omtalte 
»Bikube«-Arbejdet  samt  bar  sit  Vidnesbyrd.  Str.  Olive  Ander- 
son talte  i  Korthed.  Missionspræsident  Lorenzo  W.  Andeson 
talte  angaaende  Profeten  Joseph  Smith  samt  udtrykte  Ønsket 
om,  at  alle  maatte  arbejde  sammen  i  Enighed  og  Kærlighed. 
Mødet  sluttedes  med  at  synge  »Hav  Tak  for  Profeten«.  Tak- 
sigelse Poul  Helberg.  Tilstede  85. 

Mandag  Formiddag  afholdtes  et  Missionærmøde,  hvor  alle 
de  tilstedeværende  Missionærer  aflagde  Rapport  og  udtalte 
deres  Følelser  angaaende  Arbejdet,  og  Missionspræsident  Lo- 
renzo W.  Anderson  gav  mange  Raad  og  Instruktioner  med 
Hensyn  til  Missionsarbejdet. 

Som  en  Afslutning  paa  Konferencen  havde  Ungdomsfor- 
eningen arrangeret  en  festlig  Sammenkomst  Mandag  Aften 
Kl.  8,  hvor  et  godt  Program  blev  udført,  hvorefter  der  blev  ser- 
veret Chokolade  og  Smørrebrød.  Resten  af  Tiden  tilbragtes 
med  forskellige  Lege.  Der  var  55  tilstede. 

Hildur  Andersen, 
Grensskriver. 

TIDERNES  STØRSTE  PROFET. 

(Tale  over  Radio  af  Prof.  J.  E.  Hickmann,  publiceret  i 
»The  Deseret  News«.) 

(Fortsat  fra  Side  352.) 

Den  strengeste  Prøve  at  sætte  Profeten  paa  er  det  System 
af  Astronomi  fremsat  i  Abrahams  Bog.  Den  fortæller  os  i 
en  simpel  Beretning,  at  Gud  gennem  Urim  og  Thummin  viste 
Abraham:  1)  Alle  himmelske  Legemer  bevæger  sig  i  deres 
Sfære;  2)  jo  mere  fremskreden  en  Verden  bliver  fra  Begyn- 
delsen fremfor  en  død  Verden  som  vor  Maane,  desto  lang- 
sommere er  dens  Bevægelser;  3)  at  alle  Stjerner  ikke  alene  be- 
væger sig  i  deres  egen  Bane,  men  hele  Grupper  drejer  sig 
omkring  mægtigere  Stjerner;  4)  at  nogle  Stjerner  drejer  sig 
omkring  ét  Centrum  og  nogle  omkring  et  andet;  5)  at  Stjerner 
er  mægtige  i  Størrelse;  6)  at  andre  Stjerner  end  Solen  har 
Planeter  i  Lighed  med  vor  egen;  7)  at  Stjernerne  er  utallige 
for  Mennesket  —  dog  skulde  Abrahams  Sæd  blive  lige  saa 
utallig  som  Stjernerne  paa  Himmelen;  8)  at  nogle  af  Stjerne- 
grupperne var  nær  tilsammen,  andre  langt  borte;  9)  og  til- 
sidst,  at  alle  Stjerner  drejede  sig  omkring  Planeten,  paa  hvil- 
ken Gud  bor,  det  vil  sige,  at  alle  Stjernerne  drejede  sig  om- 
kring et  almindeligt  Centrum.  Lad  mig  sige  her,  at  de  oven- 
staaende  Sandheder  fremsat  i  Abrahams  Bog  var  aldeles 
ukendte  i  den  astronomiske  Verden  paa  den  Tid,  thi  disse 
Kendsgerninger  laa  hengemt  i  det  store  Ukendte.  Den  Gang 
havde  vi  intet,  hvormed  vi  kunde  maale  Stjernernes  Størrelse. 
Faktum  er,  at  det  første  nøjagtige  Maal  blev  ikke  taget  indtil 
for  seks  Aar  siden.  Astronomerne  vidste  ikke  den  Gang,  at  Stjer- 
nerne bevægede  sig,  og  de  var  derfor  kaldet  Fix-Stjerner.  Ej- 
heller  vidste  de,  at  Stjernerne  bevægede  sig  i  deres  egen  Bane, 
og  meget  mindre,  at  Grupper  af  Stjerner  drejede  sig  om  et 
almindeligt  Centrum. 

Indtil  Aaret  1835  havde  Herschels  Teleskop,  der  var  Ver- 
dens  største,   kun  aabenbaret  100.000   Stjerner.   Det  var  en 

dristig  Udtalelse  al'  Josef  Smith  at  erkkære,  at  Stjernerne  var 
utallige  for  Mennesket,  medens  disse  Stjerner  var  skjulte  i  det 
uendelige  Natterum.  Tanken  var  i  Udstrækning  saa  langt  ud 
over  menneskelig  Forstand,  at  det  næsten  svimler  ved  Tanken 
derom. 

Siden  den  Tid  har  Astronomerne  bombarderet  Himlen  fra 
alle  Dele  af  Kloden  og  har  nu  opdaget,  som  Abrahams  Bog 
paastaar,  at  alle  Stjerner  i  Universet  bevæger  sig.  Dr.  Hill 
sagde,  at  skulde  en  Stjerne  standse,  vilde  den  straks  blive  sat 
i  Gang  igen  af  Kræfterne  i  det  store  Univers. 

Siden  Kirchoff  i  1859  opfandt  Spektral-Analysering  er 
Astronomi-Videnskaben  gaaet  fremad  med  stærke  Skridt. 
Astronomerne  finder  nu,  som  Abrahams  Bog,  at  Stjernerne 
ikke  alene  har  deres  eget  Centrum,  som  de  drejer  sig  om- 
kring, men  at  store  Grupper  af  Stjerner  drejer  sig  omkring 
et  almindeligt  Centrum.  Hoeffer  fandt,  at  fem  af  de  syv  Stjer- 
ner i  den  store  Bjørn  ligger  i  den  samme  Plan  og  har  den 
samme  Bevægelse  i  en  og  den  samme  Retning.  Plejaderne 
(Syvstjernen)  paa  over  30  Stjerner  bevæger  sig  ogsaa  om- 
kring et  almindeligt  Centrum. 

Profeten  Josef  Smith  siger  i  sin  Oversættelse,  at  vor  Sol 
drejer  sig  omkring  Kolob,  en  af  de  mægtigste  Stjerner.  Den 
Gang,  Josef  aabenbarede  denne  Kendsgerning,  troede  Astro- 
nomerne, at  Solen  stod  stille  ligesom  alle  andre  Stjerner,  end- 
skønt William  Herschel  lod  formode,  at  der  var  en  lille  For- 
flytning af  Solen,  for  hvilke  Beviserne  dog  manglede.  Nu  an- 
tager Astronomerne,  at  Solen  med  dens  Planeter  farer  gennem 
Rummet  med  en  Hastighed  paa  156  engelske  Mil  i  Sekundet. 
Denne  svimlende  Hastighed  var  ikke  opdaget  indtil  for  tre 
Aar  siden.  Før  den  Tid  antog  man  Solens  Hastighed  til  12 
engelske  Mil  i  Sekundet.  Vi  har  endnu  ikke  opdaget  dens 
Bane,  endskønt  det  er  vel  bekendt,  at  den  farer  mod  Stjerne- 
billedet Dragen.  De  venter  paa  at  faa  saa  meget  af  Solens 
Bue,  saa  de  kan  udregne  dens  Bane. 

Hvilke  Beviser  har  vi   for  den   storslaaede  Tanke   aaben- 

baret  i  Abrahams  Bog,  at  hele  det  store  Stjerne-Univers  drejer 
sig  omkring  et  Centrum?  I  mere  end  75  Aar  siden  har  der 
været  samlet  paa  Udregninger,  der  alle  tyder  i  den  Retning; 
og  alle  Astronomerne  er  nu  temmelig  enige  om,  at  den  store 
Masse  af  Billioner  af  Stjerner  drejer  sig  omkring  et  Centrum. 

Professor  Kapetyn,  en  kendt,  hollandsk  Astronom,  siger,  at 
det  synlige  Univers  bestaar  af  to  fjerntliggende  Dele,  der  be- 
væger sig  i  en  Vinkel  af  115  Grader  med  hverandre,  og  at  en 
af  disse  Strømme  bevæger  sig  tre  Gange  saa  hurtigt  som  den 
anden.  Den  afdøde  Sir  Alfred  Russell  Wallace  og  andre  er- 
klærer, at  Stjerne-Universet  drejer  sig  i  Lighed  med  et  mæg- 
tigt Hjul. 

Hvis  Abrahams  Bog  ikke  er,  hvad  den  paastaar  at  være, 
hvorfra  fik  da  Josef  Smith  dette  uendelige  System  af  astro- 
nomiske Kendsgerninger,  som  daterer  tilbage  mere  end  et 
halvt  Aarhundrede  førend  de  moderne  Opdagelser? 

Paastanden  i  Abrahams  Bog,  at  andre  Sole  eller  Stjerner  — 
i  Lighed  med  vor  egen  —  har  Planeter,  der  drejer  sig  om- 
kring dem,  tror  nu  mange  af  vore  store  Astronomer  stærkt 
paa. 

Abrahams  Bog  aabenbarer,  at  Stjernerne  er  mægtige  i  Stør- 
relse, og  at  nogle  af  dem  er  meget  store.  Da  Gud  aabenbarede 
disse  Sandheder  til  Abraham,  sagde  han  ikke,  at  Solen  var 
mægtig,  skønt  den  er  1.300.000  Gange  større  end  vor  Jord. 
Den  Gang,  Josef  Smith  gav  disse  Kendsgerninger  til  Verden, 
havde  vi  intet,  hvorved  Stjernernes  Størrelser  kunde  udreg- 
nes, og  det  var  ikke  indtil  1859,  at  Astronomerne  opfandt  en 
Maade  at  maale  Stjernerne  paa.  I  senere  Aar  har  Astro- 
nomerne fundet  Stjerner,  der  er  en  Million  Gange  større  end 
vor  Sol.  Nogle  af  Stjernerne  er  saa  store,  at  en  af  dem  vilde 
fylde  hele  Jordens  Bane,  der  er  186.000.000  engelske  Mil  i 
Gennemsnit. 

Den  kendte  Astronom,  Dr.  J.  J.  See  siger,  at  nogle  af  Stjer- 
nerne har  en  Lysstyrke,  der  er  to  Trillioner  Gange  stærkere 
end  Solens.  Hvis  deres  Lysstyrke  kan  i  nogen  Grad  sammen- 

lignes,  da  er  der  Stjerner,  der  er  i  det  mindste  en  Trillion 
Gange  større  end  vor  Sol. 

Som  jeg  sagde  i  Begyndelsen,  jo  længere  Guds  aabenbarede 
Sandheder  er  paa  Jorden,  desto  mere  fuldstændig  retfærdig- 
gør Tiden  og  Erfaringen  deres  Paastande.  Kan  nogen  levende 
Sjæl  betvivle,  at  Josef  Smith  oversatte  Pergamentet  korrekt? 
Kan  den  mest  yderliggaaende  Skeptiker  betvivle  Sandheden 
af  Abrahams  Bog?  Den  holder  i  dens  aabne  Haand  Sandheden 
af  dens  egne  Paastande. 

»Naar  et  Menneske  taler  i  Herrens  Navn,  og  intet  følger 
ejheller  sker,  da  er  dette  intet,  Herren  har  talet,  men  Pro- 
feten har  talt  formasteligen;  du  skal  ikke  frygte  ham.« 

For  at  komme  tilbage  til  mit  Emne;  Josef  Smith  som  Seer 
og  Aabenbarer  paastaar,  at  Gud  har  tilintetgjort  mange  Ver- 
dener, og  dog  er  der  saa  mange,  der  staar,  at  de  er  talløse 
for  Mennesket.  En  saadan  Erklæring  var  i  1832  en  vild  Idé, 
i  det  mindste  hvad  Beviser  angik,  men  i  Dag  har  Astrono- 
merne beskuet  Ødelæggelsen  af  Verdener  ude  i  det  uende- 
lige Dyb.  Endvidere  finder  de,  at  vor  egen  Jord  er  dannet  af 
Brudstykker  af  opløste  Verdener.  Denne  Sandhed  var  aaben- 
baret  til  Profeten  Josef  Smith  i  1832. 

Nu  kommer  maaske  den  mest  storslaaede  af  alle  Josef 
Smiths  Erklæringer  som  Oversætter  af  Abrahams  Bog:  Gud 
viste  Abraham  Stjernerne,  og  han  sagde,  at  de  mangfoldig- 
gjordes for  hans  Øjne,  og  der  var  ingen  Ende  paa  dem.  Og 
dog  lovede  Gud  Abraham,  at  hans  Sæd  skulde  blive  lige  saa 
utallig  som  Stjernerne  paa  Himlen.  Husk  paa,  at  i  1835  var 
der  kun  100.000  Stjerner  opdaget.  Hvis  der  var  flere,  var  der 
ingen,  der  vidste  det.  Det  var  umuligt  at  kende  andre,  indtil 
Astronomerne  forbedrede  deres  Teleskoper,  opdagede  Spek- 
troskopet og  opfandt  de  teleskopiske  Metoder.  Astronomerne 
bekendtgjorde  fornylig,  at  der  er  maaske  fra  30—40  Billioner 
Stjerner  i  vort  Univers,  og  der  er  ingen  Astronom  dristig  nok 
til  at  sige,  at  alle  Stjernerne  er  opdagede.  Hvor  svimlende 
dette  Tal  af  Stjerner  er,  saa  er  det  dog  kun  en  lille  Brøkdel 

af  Guds  Univers,  thi  Teleskopet  aabenbarer  nu,  at  der  er  syv 
Hundrede  Tusind  Stjerne-Universer  lige  saa  store  og  endda 
større  end  vort  Univers. 

Nogle  af  disse  Stjerne-Universer  er  saa  langt  bortfjernede 
fra  vort  Univers,  at  det  tager  Lyset  en  Million  Aar  at  naa 
derfra  og  hertil,  endskønt  at  Lyset  gaar  med  en  Hastighed  af 
186.000  engelske  Mil  i  Sekundet.  Ja,  der  er  nogle  af  disse  Uni- 
verser, der  er  saa  langt  borte,  at  det  tager  fra  ti  til  hundred 
Millioner  Aar  for  Lyset  at  passere  gennem  den  maalløse  Tom- 
hed mellem  os. 

Hvis  vi  for  Eksempel  kun  tog  700.000  af  disse  Stjerne- 
Universer,  der  ligger  derude  i  det  endeløse  Rum  og  mul- 
tiplicerer det  med  30  Millioner  (Antallet  af  Stjerner,  der  be- 
regnes til  vort  Univers),  faar  vi  det  meningslose  Tal  af  21 
Kvadrillioner  af  lysende  Stjerner.  I  dette  er  ikke  iberegnet  de 
Myriader  af  mørke  Stjerner  eller  de  utallige  Planeter,  der 
drejer  sig  omkring  Stjernerne.  Jeg  kan  nu  begynde  at  forstaa, 
hvad  Gud  mente,  da  han  sagde  til  Abraham,  at  hans  Skabelser 
var  utallige  for  Mennesket. 

Nu,  mine  Venner,  jeg  har  ganske  kort  gennemgaaet  de 
astronomiske  Kendsgerninger,  der  findes  i  Abrahams  Bog. 
Jeg  har  paapeget,  hvori  Videnskaben  siden  har  opdaget  Rig- 
tigheden af  disse.  Fantasier,  Gisninger,  Bedrag  har  aldrig 
aabenbaret  et  System  af  Sandheder,  som  der  blev  givet  til 
Verden  ved  Profeten  Josef  Smith.  De  astronomiske  Sand- 
heder, jeg  her  har  henvist  til,  er  alle  Kendsgerninger,  der  lig- 
ger ud  over  den  menneskelige  Fantasis  Rækkevidde,  thi  de 
laa  hengemt  i  de  skjulte  Skabelser  af  Guds  endeløse  Værk. 
Det  var  denne  Aabenbaring,  der  stemplede  Josef  som  over- 
naturlig. 

Ingen  Seer  ned  igennem  Tiderne  har  undergaaet  en  saa 
streng  Prøve  paa  sin  Kaldelse  som  Josef  Smith,  og  dog  stad- 
fæster Videnskaben  hans  Erklæringer  paa  dette  Omraade. 
Ingen  Seer  fra  fordums  Tid  har  aabenbaret  saa  mange  viden- 

skabelige  Sandheder,  der  daterer   tilbage   til   en  Tid   længe 
førend  Videnskabens  Opdagelser. 

Hvis  vi  skal  dømme  en  Seer  efter  Rigtigheden  af  hans  Ud- 
talelser, da  maa  Verden  eventuelt  erklære  Josef  Smith  som 
Tidernes  største  Profet. 


Vi  anerkender  enhver  Bevægelse,  der  ser  efter  Afholdenhed, 
ser  efter,  Dyd,  der  leder  til  et  rent  Liv  og  Tro  paa  Gud  og 
Lydighed  til  hans  Love;  og  vi  er  Modstandere  af  al  Slags 
Ondt;  og  vi  er  i  vor  Tro  og  Bonner  imod  dem,  der  gør  Ondt. 

Joseph  F.  Smith. 

NADVERVERS  OG  KORLEKTIE 

for  December  1928: 
Nadververs: 

Naar  vi  af  Sakramentet  nyder 

I  Jesu  Navn  og  for  hans  Skyld, 

Lad  os  erindre  og  sikre  være, 

At  vore  Hjerter  og  Hænder  rene  ere. 

Korlektie: 

(Matthæus  22.  Kap.  37—39  Vers): 

Jesus  sagde  til  ham:  »Du  skal  elske  Herren  din  Gud  med 

hele  dit  Hjerte  og  med  hele  din  Sjæl  og  med  hele  dit  Sind. 

Dette  er  det  store  og  første  Bud. 

Men  det  andet  er  dette  ligt:  Du  skal  elske  din  Næste  som 

dig  selv.« 

